钦定古今图书集成/理学汇编/经籍典/第083卷 > 宋房审权周易义海 > 《释类》
## 钦定古今图书集成/理学汇编/经籍典/第083卷 > 宋房审权周易义海 > 《释类》

或曰：“《易》不可与为典要，其义安可以类求乎？”曰：“‘《经》不
云乎，《易》之为书也不可远，其为道也屡迁’。是故不可
为典要，唯变所适者，此终乎为道也，屡迁之义也。初
率其辞而揆其方，既有典常云者，此终乎为道也，不
可远之义也。然则圣人之辞既有乎典常，则安谓不
可以类求乎？借初上之位而喻之，近取诸身，则上为”
首而初为足；“远取诸物”，则上为角而初为尾。故凡以
首以角而取象者、未尝不在上爻。以足以尾言者、未
尝不在初爻。

七八九六之说，若老阴、少阴，老阳、少阳，其义不取。今
据刘牧云：天一、地二、天三、地四、天五天一，天三天五
为九，地二、地四为六，得生数之本也，然有未尽七八
九六成数之说尔。夫地六、天七、地八、天九、地十，此成数之本也。今虚其十而不息，以象《易》道变通之不息
也。夫用十则见其极数而无变通者也。以十则有百，
百则有千，千则有万，万则有亿，此乃可穷之数也，故
虚其十而不用焉。然虚其十而不用，是亦有用之本
也。今言其生成之数者，乃金木水火土之谓也。若水
生一，从天一点至地十，是十数也。火生二，从地二点
至天一，是一数也。木生三，从天三点至地二之类。故
曰十亦有用也。赵岐注关子明，《易》所“谓‘互围头’”是也。